கேள்வி: இரெ. சண்முகவடிவேல் - வாழ்க்கைக் குறிப்பு பற்றி விளக்கவும்.
பதில்: இன்றைய நாகப்பட்டினம் மாவட்டம் உள்ள நாகூர் நகரில் இரெ. கோவிந்தம்மாள்- ப. இரெத்தினசாமி இணையரின் மகனாக 25 ஆகத்து 1937 அன்று பிறந்தார். நாகூர் தேசிய உயர்நிலைப் பள்ளியில் பயின்றபின் சென்னைப் பல்கலைக்கழகம் புலவர், முதுநிலை, மூதறிஞர் ஆகிய பட்டங்களையும் அண்ணாமலைப் பல்கலைக்கழகம் இளங்கலை கல்வியியல் பட்டத்தையும் பெற்றார். திருவாரூர் வ சோ ஆண்கள் மேல்நிலைப் பள்ளி 36 ஆண்டுகள் தமிழாசிரியராகப் பணியாற்றி ஓய்வு பெற்றார். அடியார்க்கு நல்லான், அம்புஜம், ஆரூர் குணா, ஆரூர் தமிழ்நாடன், கோவி லெனின், மானா பாஸ்கரன் உள்ளிட்டோர் இவரது முன்னாள் மாணவர்கள். 1975 ஆம் ஆண்டுவாக்கில் திருவாரூர் வடக்கு வீதி முருகன் கோவிலின் அறங்காவலராக இருந்த தன் நண்பர் நாகராஜனின் ஒப்புதல் பெற்று அக்கோவில் திருவிழாக்களில் தேவாரம், திருவாசகம், பெரியபுராணம் தற்காலக் கவிதை உள்ளிட்ட தமிழ் இலக்கியங்களைப் பரப்புரை செய்தார். தன் மாணவர்களையும் இதில் ஈடுபடுத்தினார். திருவாரூர்த் தமிழ்ச் சங்கம் தலைவராகப் பல்வேறு நிகழ்ச்சிகளில் கலந்து கொண்டு தொடர்ந்து செயல்பட்டு வருகிறார். இவர் இணையர் பெயர் தையல்நாயகி. இவர்களுக்கு பரிமளா என்ற மகள் உள்ளார்.
கேள்வி: இரெ. சண்முகவடிவேல் - படைப்புகள் பற்றி விளக்கவும்.
பதில்: #வாழ்க்கை ரொம்ப சுலபமுங்க (2007) - கற்பகம் புத்தகாலயம் #தமிழ் வளர்த்த சான்றோர் - கலைஞன் பதிப்பகம் #நானிலம் போற்றும் நால்வர் #குறள்வழிக் கதைகள் #வாய்விட்டு சிரிக்கிறார் வள்ளுவர் #திருக்குறள் கதை அமுதம் #செவிநுகர் சுவைகள் #அண்ணாவின் வாழ்வில் அரிய நிகழ்ச்சிகள் #பெரியபுராணத்தில் பெண்ணின் பெருமை #இருபத்தி ஓராம் நூற்றாண்டுக்கு இளங்கோவடிகள் #குறுந்தொகை நலம் #துளித்துளியாய் பொது அறிவு
கேள்வி: இரெ. சண்முகவடிவேல் - இலக்கியப் பயணங்கள் பற்றி தகவல் சொல்.
பதில்: இலங்கை கம்பன் கழகம் (கொழும்பு), யாழ்ப்பாண கம்பன் கழகம் (யாழ்ப்பாணம்), கம்பன் கழகம், பிரான்சு (பாரிசு), சுவிசு திருவள்ளுவர் மன்றம் (சுவிட்சர்லாந்து), ஆத்திரேலியன் கம்பன் கழகம், சிட்னி மக்கள் மன்றம் உள்ளிட்ட பல்வேறு அமைப்புகளின் அழைப்பின் பேரில் பல நாடுகளுக்கும் சென்று இலக்கியச் சொற்பொழிவாற்றியுள்ளார். புலவர் சீனி சண்முகத்துடன் இணைந்து பல பட்டிமன்றங்களில் பங்கேற்றுள்ளார்.